ચાણસ્મા તાલુકા પંચાયતમાં આંતરિક ખટરાગને કારણે કોંગ્રેસ પક્ષમાં પ્રમુખ/ અધ્યક્ષ માટેના હોદ્દાઓ માટે વારંવાર ખેંચતાણ અને સત્તાપલટો થઈ ચુક્યો છે. અગાઉ માત્ર એક સભ્યની સરસાઈથી વર્તમાન તાલુકા પ્રમુખ ગેમરભાઈ દેસાઈના જુથમાંથી ઠાકોર સરલાબેન સોવનજી ગત તા. ૧૩/૮/૧૮ ના રોજ અધ્યક્ષ પદે આરૂઢ થયા હતા. પરંતુ તેમની નિમણુંકના દિવસે જ તેમના વિરૂધ્ધ કારોબારીના આઠ સભ્યોએ અવિશ્વાસની દરખાસ્ત મુકી હતી. દરખાસ્તને પંદર દિવસનો સમય વિતી ગયો હોવા છતાં પ્રમુખે કારોબારીની મીટીંગ બોલાવવાની અવગણના કરી હતી.